F : การประกอบธุรกิจของแต่ละสายผลิตภัณฑ์

ลักษณะของผลิตภัณฑ์ ผลิตภัณฑ์ ของบริษัท แบ่งออกเป็น 3 ประเภท คือ

หนังผิว (Cow Nappa : CN)

หนังท้อง (Cow Split : CS)

หนังฟอกกึ่งสำเร็จรูป (Wet Blue)

  โดยมีสัดส่วนยอดขายสำหรับปี 2543 ของบริษัทและบริษัทย่อย ดังนี้

  บริษัท บริษัทย่อย

  หนังผิว 90.01 2.42

  หนังท้อง 5.68 52.99

  หนังฟอกกึ่งสำเร็จรูป 2.74 -

  อื่น ๆ 1.57 44.59

  รวม 100.00 100.00

2.  การตลาดและภาวะการแข่งขัน

1.  การตลาด ผลิตภัณฑ์ของบริษัทฯ ผลิตขึ้นเพื่อจำหน่ายให้กับผู้ผลิตรองเท้ารายใหญ่ของ

โลก ได้แก่ Nike , Adidas , Timberland , Clark และ Scholl เป็นต้น
โดยการสั่งซื้อแต่ละครั้ง บริษัท ได้ดำเนินการติดต่อกับบริษัทเจ้าของผู้ผลิตรายใหญ่โดยตรง
หลังจากมีการตกลงใช้ผลิตภัณฑ์แต่ละชนิดของบริษัท จะแจ้งไปยังโรงงานผลิตรองเท้า
ซึ่งกระจายอยู่ทั่วไปในทวีปเอเซีย ให้ทราบ หลังจากนั้นบริษัทจะได้รับคำสั่งซื้อจากโรงงานรองเท้า
ซึ่งทำให้บริษัทได้เปรียบคู่แข่งขัน
มีคำสั่งซื้อที่แน่นอนและทราบล่วงหน้าเป็นผลให้บริษัทสามารถบริหารและจัดการด้านการผลิตได้อย่างมีประสิทธิภาพ
สามารถผลิตสินค้าได้ตามความความต้องการของลูกค้าและส่งมอบได้ตามกำหนดเวลาที่ต้องการ
ลูกค้าของบริษัท ส่วนใหญ่เป็นลูกค้าที่มีการติดต่อซื้อขายกันมานานทำให้

ใกล้ชิดและมีความสัมพันธ์ที่ดี สำหรับคู่แข่งขันรายอื่นๆ ที่ต้องการเข้ามาใหม่
นอกจากจะต้องแข่งกับบริษัทในเรื่องคุณภาพของสินค้าแล้ว
ยังต้องทำความรู้จักลูกค้าแต่ละรายให้ได้เป็นอย่างดี

สำหรับปี 2543 สินค้ารองเท้าและชิ้นส่วนรองเท้า เป็นสินค้าที่ส่งออกไปยังตลาดสหรัฐอเมริกา
ติดอันดับหนึ่งในสิบของยอดส่งออกทั้งปี เป็นที่คาดว่า จะสามารถเพิ่มยอดส่งออกให้มาก

ขึ้น ย่อมหมายถึง ยอดขายหนังฟอกสำเร็จรูปของบริษัทก็จะมีปริมาณมากขึ้นด้วยเช่นกัน ทั้งนี้ขึ้น

อยู่กับว่า สภาวะเศรษฐกิจของประเทศสหรัฐอเมริกาจะเป็นอย่างไรในปี 2544

3.  การจัดหาผลิตภัณฑ์

  (3.1) วัตถุดิบที่บริษัทใช้ในการฟอกหนังคือ หนังดิบ (Raw Hides) และ เคมีภัณฑ์ แหล่ง

วัตถุดิบหนังทั้งหมดสั่งซื้อจากต่างประเทศคือ สหรัฐอเมริกา
เพราะคุณภาพของหนังดิบในประเทศยังมีคุณภาพไม่ได้มาตราฐานที่บริษัท วางไว้
เนื่องจากบริษัทผลิตหนังฟอกเพื่อผลิตรองเท้ากีฬาเป็นส่วนใหญ่
โดยหนังดิบที่สั่งซื้อจากประเทศสหรัฐอเมริกา ซึ่งเป็นแหล่งหนังดิบที่ใหญ่ที่สุด และมีคุณภาพดี
สำหรับปัญหาด้านการขาดแคลนวัตถุดิบนั้นมีเพียงเล็กน้อย เนื่องจากบริษัท
ได้ทำการสั่งซื้อหนังดิบจากทั่วทุกภาคของประเทศสหรัฐอเมริกา

สำหรับเคมีภัณฑ์ ร้อยละ 20 นำเข้าจากต่างประเทศ ซึ่งมีการสั่งซื้อเป็นประจำทุกเดือน
โดยบริษัทใช้นโยบายสำรองเคมีภัณฑ์ไว้ให้เพียงพอสำหรับการผลิตในระยะเวลา 2 เดือน
เพื่อไม่ต้องรับภาระสินค้าคงคลังมากเกินไป ส่วนใหญ่ซื้อจากในประเทศซึ่งเป็นบริษัทผู้ผลิตเคมีภัณฑ์

2.  การผลิตหนังฟอกสำเร็จรูป เป็นกระบวนการผลิตที่เกี่ยวข้องกับมลภาวะและสิ่งแวด

ล้อมเป็นอย่างมาก ได้แก่ การฟอกย้อม, การปล่อยน้ำเสียทิ้ง ด้วยบริษัทตั้งอยู่ในเขตประกอบการ

อุตสาหกรรม และเป็นสมาชิกของสมาคมอุตสาหกรรมฟอกหนัง
ทำให้มีหน้าที่ที่ต้องปฏิบัติตามระเบียบปฏิบัติของสมาคมฟอกหนังที่ได้กำหนดวางไว้เป็นมาตราฐาน
ให้สมาชิกทุกโรงงานปฏิบัติในการที่จะปล่อยน้ำเสียลงในทางสาธารณะต้องมีการบำบัด,ปรับสภาพน้ำให้ดีขึ้นในระดับหนึ่งเสียก่อน
อีกประการหนึ่งคือ
จากการที่หนังฟอกของบริษัทใช้เป็นวัตถุดิบในการผลิตในการผลิตรองเท้ากีฬาชั้นนำของโลก
ทำให้เป็นที่จับตามองขององค์กรสากลที่ดูแลเรื่องสภาวะแวดล้อมของโลก

ในการใช้สารเคมี, การรักษาสภาพแวดล้อม ตลอดจนการจัดจ้างแรงงานในโรงงานอุตสาหกรรม

บริษัทได้ให้ความสำคัญกับกระบวนการผลิตหนังฟอกเพื่อให้เป็นที่ยอมรับทั่วไปในตลาดโลก
ด้วยการให้ความสำคัญกับการใช้สารเคมีในการฟอกหนัง
ไม่ให้มีสารอันตรายปนเปื้อนตกค้างอยู่ในสินค้า อาทิเช่น AZO DYES, HEAVY METALS และ
FORMALDEHYDE เป็นต้น